Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 1225

b) 2002/105/II. szám 2.3 FÜGGELÉK VIZSGÁLATOK: – a 3, a 6.1 és a 8 osztályba tartozó, gyúlékony, folyékony anyagok; – a folyékonyság meghatározására; – a 4.1 osztályba tartozó, könnyen gyúló, szilárd anyagok; – a 4.2 osztályba tartozó, öngyulladásra hajlamos anyagok; – a 4.3 osztályba tartozó, vízzel érintkezve gyúlékony gázokat fejlesztő anyagok; – az 5.1 osztályba tartozó, szilárd, oxidáló (égést fenntartó) anyagok 2002/105/II. szám A 3, a 6.1 és a 8 osztályba tartozó, gyúlékony, folyékony anyagok vizsgálata 1.1 Vizsgálat a lobbanáspont meghatározásához 1.1.1 A lobbanáspontot a következő típusú készülékek valamelyikével kell meghatározni: – 50 ˚C-ot meg nem haladó hőmérsékletek mérésére: Abel, Abel-Pensky, Luchaire-Finances, Tag; – 50 ˚C feletti hőmérsékletek mérésére: Pensky-Martens, Luchaires-Finances; – bármilyen más, zárt tégelyű készülék, amelynél a vizsgálat eredménye legfeljebb 2 ˚C-kal tér el attól az eredménytől, amelyet az előzőekben említett készülékek valamelyikével lehetne mérni. A festékek, ragasztók és hasonló, oldószer tartalmú viszkózus termékek lobbanáspontjának meghatározására csak viszkózus folyadékok lobbanáspontjának meghatározására alkalmas készülékek és vizsgálati módszerek használhatók, mint pl.: IP* 170/94 szabvány szerinti «A» módszer vagy annak újabb változata vagy a német DIN 53213 szabvány szerinti módszer. 1.1.2 A vizsgálati eljárásnak a következőnek kell lennie: – az Abel féle készülék esetén az IP* 170/94 szabvány szerinti módszer; ez a szabvány használható az Abel-Pensky készülék esetén is; – a Pensky-Martens készülék esetén az IP* 34/88 vagy az ASTM** D 93/80 szabvány szerinti módszer; – a Tag készülék esetén az ASTM** D 56/87 szabvány szerinti módszer; – a Luchaire készülék esetén az NF T 60.103 francia szabvány szerinti módszer. Amennyiben bármilyen más készüléket használnak, a következő feltételeket kell megtartani: 1. A mérést huzatmentes helyen kell végrehajtani. 2. A vizsgált folyadék hőmérséklet növelésének sebessége soha nem haladhatja meg az 5 ˚C/min értéket. 3. A gyújtólángnak 5 mm (±0,5 mm) hosszúnak kell lennie. 4. A gyújtólángot a folyadék hőmérsékletének minden 1 ˚C-os növekedésekor az edény nyílásához kell tartani. 1.1.3 A gyúlékony folyadék besorolásakor a feladó által javasolt sorszám alá való besorolást kell elfogadni, ha az illető folyadék lobbanáspontjának ellenőrző vizsgálata során az eredmény nem tér el 2 ˚C-nál nagyobb mértékben a 3 osztály táblázatában megadott értékhatároktól (23 ˚C, illetve 61 ˚C). Ha 2 ˚C-nál nagyobb az eltérés, még egy ellenőrző vizsgálatot kell végezni, és a kapott legnagyobb értéket kell figyelembe venni. 1.2 Vizsgálat a peroxidtartalom meghatározására 1.2.1 A vizsgálandó folyadék peroxidtartalmát a következő eljárással kell megállapítani: A titrálandó folyadékból p mennyiséget (kb. 5 g-nyit 0,01 g pontossággal mérve) bele kell önteni egy Erlenmeyerlombikba, ehhez hozzá kell adni 20 cm3 ecetsav-anhidridet, és kb. 1 g-nyi porrátört szilárd kálium-jodidot, ezt összerázva tíz perc eltelte után három perc alatt kb. 60 ˚C-ra kell hevíteni. Miután öt percen át hűlni hagyták, 25 cm3 vizet kell hozzáadni. Félórai állás után a szabaddá vált jódot indikátor hozzáadása nélkül 0,1 normál nátrium-tioszulfát-oldattal kell titrálni. A teljes elszíntelenedés jelzi a reakció végét. A tioszulfát-oldatból szükséges térfogatot n-nel jelölve (cm3-ben), a folyadék peroxid-tartalma (H2O2-re vetítve) a 17 n 100 p képletből adódik. 2002/105/II. szám * The Institute of Petroleum, 61 New Cavendish Street, London W1M 8AR. ** American Society for Testing and Materials 1916 Race Street, Philadelphia 3 (Pa.). Vizsgálat a folyékonyság meghatározásához 2.1 A 3 osztályba tartozó folyékony vagy viszkózus anyagok és keverékek, valamint a 4.1 osztályba tartozó pasztaszerű anyagok folyékonyságának meghatározására a következő vizsgálatot kell alkalmazni: 2.2 A vizsgálókészülék ISO 2137–1985 szabvány szerinti penetrométer 47,5±0,05 g-os vezetőrúddal; kúpos furatokkal ellátott 102,5±0,05 g tömegű duralumíniumból készült szitatárcsával (lásd az 1. ábrát); és a minta befogadására alkalmas, 72…80 mm belső átmérőjű penetrációs tartállyal. 2.3 Vizsgálati eljárás A mintát legkésőbb fél órával a mérés előtt a penetrációs tartályba öntjük, a tartályt a légmentesen le kell zárni és a mérésig mozdulatlan állapotban kell tartani. A mintát a légmentesen lezárt penetrációs tartályban 35±0,5 ˚C hőmérsékletre felmelegítjük és a penetrométer asztalra helyezzük közvetlenül a mérés előtt legfeljebb 2 perccel. Ezt követően a szitatárcsa S csúcsát a folyadék felületére helyezzük, és mérjük a behatolás mélységét. 2.4 Az eredmények értékelése Az anyag nem a 3, hanem az 4.1 osztály feltételei alá esik, ha az S csúcsot a minta felületére helyezve a mérőórán leolvasott behatolás – 5±0,1 s terhelési idő elteltével 15±0,3 mm-nél kisebb, vagy – 5±0,1 s terhelési idő elteltével 15±0,3 mm-nél nagyobb, de újabb 55±0,5 s idő elteltével a további penetráció 5±0,5 mm-nél kisebb. Megjegyzés: Olyan minta esetében, amelynek folyáspontja van, gyakran nem lehet a penetrációs tartályban állandó szintű felületet létrehozni és ennek következtében nem lehet világosan megállapítani a mérés kezdeti feltételeit az S csúccsal való érintkezésbe hozatalkor. Ezenfelül bizonyos minták esetében a szitatárcsa ráhelyezése a felület rugalmas alakváltozását válthatja ki, ezáltal az első másodpercekben mélyebb behatolás látszatát kelti. Ezekben az esetekben alkalmas lehet az eredmények értékelését a 2.3 pont szerint végezni. A 4.1 osztályba tartozó gyúlékony szilárd anyagok vizsgálata 3.1 Vizsgálati módszer a könnyen gyúló szilárd anyagokhoz 3.1.1 Előkészítés a vizsgálathoz: – az anyagból, annak kereskedelmi formájában kb 250 mm hosszú, 20 mm széles és 10 mm magas, folytonos szalagot vagy kiszórt porcsíkot képezünk hideg, nem áteresztő, csekély hővezetőképességű alaplemezen. – a porcsík egyik végéhez (minimális 5 mm átmérőjű) gázégő forró lángját (minimális hőmérséklet 1000 ˚C) kell hozzáérinteni, amíg a por meggyullad, vagy legfeljebb 2 perc (fém- vagy fémötvözet poroknál 5 perc) időtartamig. Fel kell jegyezni, hogy az égés a 2 perces (fémporoknál 20 perces) vizsgálati időtartam alatt a porcsík 200 mm-es szakasza mentén tovább terjed-e, – amennyiben az anyag nem gyullad meg és az égés sem lánggal való égés, sem izzás formájában nem terjed tovább a porcsík 200 mm-es szakasza mentén a 2 perces (vagy 20 perces) vizsgálati időtartam alatt, akkor nem sorolható be gyúlékony szilárd anyagnak és nincs szükség további vizsgálatra, – amennyiben az anyag továbbviszi az égést a porcsík 200 mm-es szakasza mentén 2 percnél (vagy fémporok esetén 20 percnél rövidebb időtartam alatt), akkor az adott anyaggal a 3.1.2–3.1.4.2 pontban leírt vizsgálatot kell végrehajtani. 3.1.2 Égési sebesség vizsgálat Ahhoz, hogy különbséget tegyünk azon anyagok között, amelyek meggyújthatók, illetve amelyek gyorsan égnek vagy amelyek égési viselkedése különösen veszélyes, csak azokat az anyagokat kell a 4.1 osztályba sorolni, amelyek égési sebessége meghatározott határértéket meghalad. Ehhez kritériumként 3.1.3 pontban leírt eljárás szerint 100 mm hosszon mért 45 s-nál kisebb égési időtartam szolgál. Az anyagot meg kell kísérelni meggyújtani a következőkben meghatározott feltételek mellett és meg kell mérni az égési időt. A kupacot az égési sebesség mérésére használt zónán túl nedvesíteni kell és fel kell jegyezni a nedvesítésnek a láng terjedésére gyakorolt hatását. 2002/105/II. szám 3.1.3 Vizsgálati módszer 3.1.3.1 A poralakú vagy szemcsés anyagot kereskedelmi formájában lazán betöltjük egy 250 mm hosszú, háromszög keresztmetszetű öntőformába, amelynek belső szélessége 20 mm és belső magassága 10 mm. A forma mindkét oldalán, hosszirányban két oldalhatároló fémlemez található, amelyek 2 mmrel nyúlnak túl a háromszög keresztmetszet felső élénél (l. a 2. ábrát: A kupac előkészítéséhez használt öntőforma a tartozékokkal). Az öntőformát szilárd felületre háromszor leejtjük 2 cm-ről. Miután az oldalhatároló lemezeket eltávolítottuk és nem éghető, nem áteresztő, csekély hővezetőképességű lemezt helyeztünk a formára, a készüléket megfordítjuk és az öntőformát eltávolítjuk. A pasztaszerű anyagokat nem éghető felületen szétterítjük kb. 1 cm2 keresztmetszetű, 250 mm hosszú hurka formájában. A kupac vagy hurka egyik végének meggyújtására bármilyen alkalmas gyújtóforrás használható, pl. kisméretű láng vagy minimum 1000 ˚C hőmérsékletű forró huzal. Nedvességre érzékeny anyagok esetén a vizsgálatot az anyagnak a tartóból való eltávolítása után a lehető leghamarabb el kell végezni. 3.1.3.2 Helyezzük a kupacot elszívófülkébe a huzat irányára merőleges helyzetben. A légsebességnek elegendőnek kell lennie arra, hogy megakadályozza a füstnek a laboratórium légterébe való jutását és nem szabad változnia a próba során. A készülék köré elszívó ernyő szerelhető fel. 3.1.3.3 Adjunk 1 ml nedvesítő oldatot a kupachoz 30…40 mm-re a 100 mm-es mérési övezeten túl. Ezt a nedvesítő oldatot a kupac gerincére kell csepegtetni, biztosítva a kupac teljes keresztmetszetének átnedvesítését anélkül, hogy az oldalakra a folyadék lefolyjon*. A folyadékot a kupac lehető legkisebb hosszúságára kell egyenletesen felvinni az oldalakon való veszteség nélkül. A vizsgálat ezen része fémporokhoz nem alkalmazható. 3.1.3.4 Gyújtsuk meg a kupac egyik végét. Amikor a kupac 80 mm hosszban leégett, mérjük meg az égési sebességet a maradék 100 mm hosszon. Figyeljük meg, hogy a nedvesített zóna megállítja-e a láng terjedését. A próbát hatszor kell megismételni, minden egyes esetben tiszta, hideg lemezt használva, hacsak nem kapunk korábban pozitív eredményt. 3.1.4 Besorolási kritériumok 3.1.4.1 A porszerű, szemcsés vagy pasztaszerű anyagokat akkor kell a 4.1 osztályba sorolni, ha a 3.1.3 pontban leírt vizsgálati módszer szerinti egy vagy több próba során az égés időtartama kisebb mint 45 s, vagy ha az égési sebesség meghaladja a 2,2 mm/s értéket. A fém- és fémötvözet porokat akkor kell a 4.1 osztályba sorolni, ha meggyújthatók és a reakció 10 perc vagy ennél rövidebb idő alatt a minta teljes hosszára kiterjed. 3.1.4.2 Az egyes sorszámok alatti betűkhöz való hozzárendelés – az a) betűhöz kell hozzárendelni minden normál mértékben nedvesített szilárd anyagot, amely száraz állapotban robbanóanyagnak minősülne; – a b) betűhöz kell hozzárendelni minden önreaktív anyagot, minden olyan gyúlékony, szilárd anyagot (a fémporok kivételével), amelyeknek a 3.1.3 pont szerint vizsgálva az égési időtartama 45 s-nál rövidebb és amelyben a láng a nedvesített zónán túlterjed, valamint a fém- vagy fémötvözet porokat, ha a reakció öt perc vagy annál rövidebb idő alatt a minta teljes hosszára kiterjed; – a c) betűhöz kell hozzárendelni minden olyan gyúlékony, szilárd anyagot (a fémporok kivételével), amelyeknek a 3.1.3 pont szerint vizsgálva az égési időtartama 45 s-nál kevesebb és a láng terjedését a nedvesített zóna legalább négy percre megállítja, valamint a fém- vagy fémötvözet porokat, ha a reakció a minta teljes hosszára öt percnél hosszabb idő alatt terjed ki; – a surlódás révén tüzet okozó vagy tűz létrejöttéhez hozzájáruló szilárd anyagokat az egyes sorszámok alatti betűkhöz a meglevő besorolások analógiájára vagy bármely alkalmas különleges előírás szerint kell hozzárendelni. 2002/105/II. szám * Ha a víz a kupac oldalain legördül, nedvesítőszert kell hozzáadni. A felhasznált nedvesítőszernek mentesnek kell lennie éghető hígítóktól és a nedvesítő oldatban az összes aktívanyag-tartalom nem haladhatja meg az 1%-ot. Ezt a folyadékot a kupac tetejére kell önteni egy 3 mm mély és 5 mm átmérőjű üregbe. A 4.2 osztályba tartozó, öngyulladásra hajlamos anyagok vizsgálata 4.1 Vizsgálati módszer piroforos anyagokhoz 4.1.1 Vizsgálati módszer piroforos, szilárd anyagokhoz A porszerű vizsgálandó anyagból 1…2 cm3 mintát kb. 1 m magasságból nem éghető felületre kell önteni és meg kell figyelni, hogy az anyag a leesés során vagy azt követően 5 percen belül meggyullad-e. Ezt az eljárást hatszor kell megismételni, hacsak korábban nem kapunk pozitív eredményt. 4.1.2 Vizsgálati módszer piroforos, folyékony anyagokhoz A folyékony anyagokat két részben kell vizsgálni; az elsőben meghatározzuk, hogy az anyag meggyullad-e, ha inert hordozóhoz adjuk és levegő hatásának tesszük ki, a másodikat akkor kell végrehajtani, ha az első rész eredménye negatív volt. A második részben meg kell határozni, hogy az anyag a szűrőpapírt elszenesíti vagy meggyújtja-e. 4.1.3 Vizsgálati eljárás piroforos folyékony anyagokhoz Első rész – Kb. 100 mm átmérőjű porcelán tégelyt megtöltünk kovafölddel vagy szilikagéllel szobahőmérsékleten kb 5 mm magasságban. Kb. 5 ml vizsgálandó folyadékot töltünk az előkészített porcelán tégelybe és megfigyeljük, hogy az anyag 5 percen belül meggyullad-e. Ezt az eljárást hatszor megismételjük, hacsak korábban nem kapunk pozitív eredményt. Második rész – Fecskendőből 0,5 ml vizsgálandó mintát juttatunk egy száraz, redőzött Whatman No.3 szűrőpapírra. A próbát 25±2 ˚C hőmérséleten és 50±5% relatív páratartalom mellett hajtjuk végre. Megfigyeljük, hogy a szűrőpapíron a vizsgálandó folyadékkal való érintkezést követően 5 percen belül gyulladás vagy elszenesedés bekövetkezett-e. Ezt az eljárást hatszor megismételjük, hacsak korábban nem kapunk pozitív eredményt. 4.1.4 Besorolási kritériumok 4.1.4.1 A szilárd anyagot piroforosnak kell tekinteni és a 4.2 osztályba kell sorolni, ha a minta egy vizsgálat során meggyullad. A folyékony anyagot piroforosnak kell tekinteni és a 4.2 osztályba kell sorolni, ha a folyadék meggyullad a vizsgálat első része alatt, vagy a szűrőpapír meggyullad vagy elszenesedik a vizsgálat második részében. 4.1.4.2 Hozzárendelés az egyes sorszámok betűihez Minden szilárd és folyékony piroforos anyagot az a) betűhöz kell hozzárendelni. 4.2 Vizsgálati módszer az önmelegedő anyagokhoz 4.2.1 A mintákat 2,5 cm és 10 cm élhosszúságú kockákban 24 órán át állandó hőmérsékleten tartjuk és megfigyeljük, hogy a minta hőmérséklete meghaladja-e a 200 ˚C-ot. (A vizsgálati módszer a Bowes- Cameron kalitka próbának, ami egy önmelegedési vizsgálati módszer szénhez, módosított változata.) 4.2.2 Vizsgálati eljárás – 9 liternél nagyobb belső térfogatú, forró légcirkulációs kemencét (szárítószekrényt) kell használni, amelynek a belső hőmérsékletét 140±2 ˚C-ra lehet szabályozni; – 2,5 cm és 10 cm élhosszúságú, 0,053 mm lyukbőségű*, rozsdamentes acélhálóból készült mintatartó kockát kell alkalmazni, amelynek felső felülete nyitott. Mindegyik mintatartót 0,595 mm lyukbőségű, rozsdamentes acélhálóból készített kocka alakú kalitkába helyezik, amely valamivel nagyobb, mint a mintatartó kocka, úgy hogy az előbbi illeszkedik ebbe a burkolatba. A légcirkuláció hatásának kiküszöbölésére a kalitkát magát egy másik acélkalitka veszi körül, amely 0,595 mm-es lyukbőségű, rozsdamentes acélhálóból készült és amelynek mérete 15×15×25 cm; – a hőmérséklet mérésére 0,3 mm átmérőjű Chromel-Alumel hőelempárokat kell használni. Az egyiket a minta közepébe, a másikat a mintatartó kocka és a szárítószekrény fala közé kell helyezni. A hőmérséklet mérésének folyamatosan kell történnie; 2002/105/II. szám * Ez a lyukméret Tyler szitákra vonatkozik, ahol a lyukbőség a huzalok közötti lineáris távolság négyzetével arányosan változik. – a porszerű vagy szemcsés mintát kereskedelmi formájában be kell tölteni a mintatartó pereméig és a tartót többször meg kell ütögetni. Ha a minta összetömörödött, tovább kell tölteni a tartót. A kipúposodó anyagot a tartó pereméig el kell távolítani. A mintatartót be kell helyezni a kalitkába és fel kell függeszteni a kemence közepére; – a szárítószekrény hőmérsékletét 140 ˚C-ra kell növelni és ezen tartani 24 órán át. A minta hőmérsékletét fel kell jegyezni. Az első vizsgálatot a 10 cm élhosszúságú kocka alakú mintával kell végezni. Meg kell figyelni, hogy nem következik-e be öngyulladás vagy a minta hőmérséklete nem haladja-e meg a 200 ˚C-ot. Negatív eredmény esetén nincs szükség további próbákra. Amennyiben az eredmény pozitív volt, egy második vizsgálatot kell végezni a 2,5 cm élhosszúságú mintát használva a csomagolási csoport meghatározására. 4.3 Besorolási kritériumok 4.3.1 Valamely anyagot akkor kell a 4.2 osztályba besorolni, ha az első vizsgálat során a 24 óra vizsgálati időtartam alatt a 10 cm élhosszúságú kocka alakú mintánál öngyulladás következett be vagy a minta hőmérséklete meghaladta a 200 ˚C-ot. Ez a kritérium a faszén öngyulladási hőmérsékletén alapul, ami 27 m3 térfogatú kocka alakú minta esetén 50 ˚C és 1 literes mintánál 140 ˚C. Azokat az anyagokat, amelyek öngyulladási hőmérséklete 27 m3 térfogatú kocka esetén meghaladja az 50 ˚C-ot, nem szabad a 4.2 osztályba sorolni. 4.3.2 Hozzárendelés az egyes sorszámok betűihez – a b) betűhöz kell hozzárendelni minden olyan anyagot, amely pozitív eredményt ad a 2,5 cm élhosszúságú kocka alakú mintával vizsgálva; – a c) betűhöz kell hozzárendelni minden olyan anyagot, amely pozitív eredményt ad a 10 cm élhosszúságú kocka alakú mintával vizsgálva, de negatív eredményt ad a 2,5 cm-es kocka alakú mintával. A 4.3 osztályba tartozó, vízzel érintkezve gyúlékony gázokat fejlesztő anyagok vizsgálata 5.1 Vizsgálati módszer 5.1.1 Ez a vizsgálati módszer lehetővé teszi annak meghatározását, hogy az anyag reakciója vízzel nem vezet-e veszélyes mennyiségű gyúlékony gáz fejlődéséhez. Ez a vizsgálati módszer szilárd és folyékony anyagokhoz egyaránt alkalmazható. Nem használható olyan anyagokhoz, amelyek a levegővel érintkezve önmelegedőek (piroforos anyagok). Az anyagokat kereskedelmi formájukban, szobahőmérsékleten (20 ˚C) vízzel érintkezésbe hozva kell vizsgálni. Amennyiben a vizsgálat bármely fázisában a fejlődött gáz spontán meggyullad, további vizsgálatra nincs szükség. 5.1.2 Vizsgálati eljárás – a vizsgálandó anyag kis mennyiségét (kb. 2 mm átmérőjű mintát) desztillált vízzel töltött csészébe kell helyezni 20 ˚C-on. A vizsgálat során meg kell figyelni, hogy fejlődik-e gáz és bekövetkezik-e a gáz spontán meggyulladása; – a vizsgálandó anyag kis mennyiségét (kb. 2 mm átmérőjű mintát) szűrőpapír közepére helyezzük, amely egy alkalmas edényzetben, pl. egy 100 mm átmérőjű bepárló csészében levő 20 ˚C-os desztillált víz felszínén úszik. A szűrőpapírnak az anyagot egy helyben kell tartania, hogy az esetleges meggyulladás valószínűsége a legnagyobb legyen. A vizsgálat során meg kell figyelni, hogy fejlődik-e gáz és bekövetkezik-e a gáz spontán meggyulladása; – a vizsgálandó anyagból kb. 20 mm magas és 30 mm átmérőjű kupacot képezünk, melynek tetején üreget alakítunk ki. Az üregbe néhány csepp vizet kell csepegtetni és meg kell figyelni, hogy fejlődik-e gáz és bekövetkezik-e a gáz spontán meggyulladása; – szilárd anyagok esetén az anyagot az 500 µm-nél kisebb átmérőjű szemcsék jelenlétének meghatározása céljából kell megvizsgálni. Amennyiben az ilyen por az összmennyiség 1 tömeg%-ánál több, vagy ha az anyag könnyen mállik, az egész mintát a vizsgálat előtt porrá kell őrölni, számítva a szemcseméret fuvarozás és kezelés alatti csökkenésére. A vizsgálatot egyébként a folyadékokhoz hasonlóan kereskedelmi állapotú anyaggal kell elvégezni. A vizsgálatokat szobahőmérsékleten (20 ˚C) és atmoszférikus nyomáson kell végezni és háromszor meg kell ismételni. – vizet töltünk a csepegtető tölcsérbe és 100 és 250 cm3 közötti gáz fejlődéséhez elegendő mennyiségű (maximum 25 g tömegű) anyagot lemérünk és egy kúpos lombikba töltünk. A csepegtető 2002/105/II. szám tölcsér csapját kinyitjuk, hogy a víz a kúpos lombikba jusson és megindítjuk a stopperórát. A fejlődő gázmennyiséget valamilyen erre alkalmas módon mérjük. Feljegyezzük a gázfejlődés időtartamát és amilyen gyakran lehetséges, közbenső leolvasásokat végzünk. Kiszámítjuk a gázfejlődés sebességét hétórás időtartamra egyórás időközönként. Amennyiben a gázfejlődés egyenetlen vagy hét óra után növekedik, a mérési időt maximum öt napra ki kell terjeszteni. Az ötnapos vizsgálat megszakítható, ha a gázfejlődés sebessége állandósul vagy folyamatosan csökken és elegendő adat gyűlt össze az anyagról a csomagolási csoporthoz való hozzárendeléshez vagy annak megállapításához, hogy az anyag nem sorolható a 4.3 osztályba. Amennyiben a gáz kémiai összetétele ismeretlen, a gáz gyúlékonyságát meg kell vizsgálni. 5.1.3 Besorolási kritériumok 5.1.3.1 Valamely anyagot a 4.3 osztályba kell sorolni, ha a vizsgálati eljárás bármely fázisában a fejlődött gáz spontán meggyullad, vagy óránként 1 liter/kg vizsgált anyag sebességet meghaladó mértékben fejlődik gyúlékony gáz. 5.1.3.2 Hozzárendelés az egyes sorszámok alatti betűkhöz – az a) betűhöz kell hozzárendelni minden olyan anyagot, amely szobahőmérsékleten élénken reagál a vízzel és öngyulladásra hajlamos gáz fejlődik, vagy amely a vízzel szobahőmérsékleten könnyen reagál úgy, hogy a gyúlékony gáz fejlődési sebessége megegyezik vagy nagyobb mint percenként 10 liter/kg vizsgált anyag; – a b) betűhöz kell hozzárendelni: minden olyan anyagot, amely a vízzel szobahőmérsékleten könnyen reagál, úgy hogy a gyúlékony gáz fejlődési sebessége megegyezik vagy nagyobb mint óránként 20 liter/kg vizsgált anyag, és amely nem teljesíti az a) betű kritériumait; – a c) betűhez kell hozzárendelni: minden olyan anyagot, amely a vízzel szobahőmérsékleten lassan reagál, és a gyúlékony gáz fejlődési sebessége megegyezik vagy nagyobb mint óránként 1 liter/kg vizsgált anyag, és amely nem teljesíti sem az a), sem a b) betű kritériumait. Az 5.1 osztályba tartozó gyújtó hatású (oxidáló) szilárd anyagok vizsgálata 6.1 Vizsgálati módszer 6.1.1 Ez a vizsgálati módszer a szilárd anyagoknak az éghető anyagok égési sebességére vagy égési intenzitására gyakorolt hatását értékeli, amikor a két anyag homogén módon össze van keverve. Minden vizsgálandó anyagnál két próbát kell végezni, egyet a minta és fűrészpor 1:1 tömegarányú, egyet pedig a minta és fűrészpor 4:1 tömegarányú keverékével. Mindkét keverék égési jellemzőit össze kell hasonlítani az ammónium-perszulfát és fűrészpor 1:1 tömegarányú keverékének égési jellemzőivel. 6.1.2 Vizsgálati eljárás – az ammónium-perszulfát, a kálium-perklorát és a kálium-bromát a referencia anyagok. Ezeknek az anyagoknak a (0,3 mm-nél kisebb lyukméretű) szitán át kell hullaniuk, de nem szabad őröltnek lenniük. A referencia anyagokat 65 ˚C-on 12 órán át szárítani kell és felhasználásukig exszikkátorban kell tárolni; – ennél a vizsgálatnál az éghető anyag puhafa fűrészpor, amelynek (az 1,6 mm-nél kisebb lyukméretű) szitán át kell hullani és amelynek 5 tömeg%-nál kevesebb vizet szabad csak tartalmaznia. Szükség esetén az anyagot 25 mm-nél vékonyabb rétegben szét kell teríteni, 105 ˚C-on 4 órán át kell szárítani, majd felhasználásáig exszikkátorban kell tárolni; – a referencia anyagból és a fűrészporból 30 g ± 0,1 g, 1:1 tömegarányú keveréket kell készíteni. A vizsgálandó anyagból, amelynek szemcsemérete ugyanolyan, mint szállításkor, és a fűrészporból két, 30 ± 0,1 g-os keveréket kell készíteni 1:1, illetve 4:1 tömegaránnyal. Mindkét keveréket mechanikailag a lehető legalaposabban össze kell keverni, kerülve a túlzott erőkifejtést; – a vizsgálatot elszívófülkében vagy szellőztetéssel ellátott helyen kell végezni; – a vizsgálat végrehajtásának körülményei normál atmoszférikus nyomás mellett: hőmérséklet 20 ± 5 ˚C, páratartalom 50 ± 10%; – minden egyes keverékből (kb. 70 mm átmérőjű alapú és 60 mm magasságú) kúpos halmot kell képezni egy hideg, nem áteresztő, csekély hővezetőképességű felületen. A gyújtást inert fémhuzallal kell végezni, amelyből 40 mm átmérőjű köralakú hurkot kell a kúpban 1 mm-re vizsgá- 2002/105/II. szám landó felület fölött kialakítani. A huzalt elektromos úton 1000 ˚C-ra kell felhevíteni, amíg az égés első jelei megfigyelhetők vagy egyértelművé válik, hogy a halom nem gyújtható meg. Az égés megindulásával az elektromos forrást ki kell kapcsolni; – fel kell jegyezni az égés első jeleinek megfigyelésétől a reakciók (így füst, láng, izzás megszűnéséig) eltelt időt; – a vizsgálatot minden keverési aránnyal háromszor kell megismételni. 6.2 Besorolási kritériumok 6.2.1 A szilárd anyagot az 5.1 osztályba kell sorolni, ha bármelyik vizsgált koncentrációnál a fűrészpor három próba átlagaként meghatározott égési időtartama azonos vagy rövidebb, mint az ammóniumperszulfát keverék három vizsgálatának átlaga. 6.2.2 Hozzárendelés az egyes sorszámok alatti betűkhöz – az a) betűhöz kell hozzárendelni minden olyan anyagot, amelynek égési időtartama bármely vizsgált koncentrációnál rövidebb mint a kálium-bromát és fűrészpor keveréké; – a b) betűhöz kell hozzárendelni minden olyan anyagot, amelynek égési időtartama bármely vizsgált koncentrációnál azonos vagy rövidebb mint a kálium-perklorát és fűrészpor keveréké és az

Source: https://magyarkozlony.hu/hivatalos-lapok/2f72c1b590cbc48171787bc54d023eb2225f82b7/dokumentumok/c8e32d95454b8c13c061ceb60e3ef3852d611378/letoltes